CELEX: 62020TN0452
Language: lt
Date: 2020-07-15 00:00:00
Title: Byla T-452/20: 2020 m. liepos 15 d. pareikštas ieškinys byloje Facebook Ireland / Komisija

31.8.2020   
            
            
               LT
            
            
               Europos Sąjungos oficialusis leidinys
            
            
               C 287/40
            
         
      2020 m. liepos 15 d. pareikštas ieškinys byloje Facebook Ireland / Komisija
      
      (Byla T-452/20)
      (2020/C 287/60)
      Proceso kalba: anglų
      
         Šalys
      
      
         Ieškovė: Facebook Ireland Ltd (Dublinas, Airija), atstovaujama QC D. Jowell, baristerio D. Bailey, solisitorių J. Aitken, D. Das, S. Malhi, R. Haria, M. Quayle ir advokato T. Oeyen
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  iš dalies panaikinti 2020 m. gegužės 4 d. Komisijos sprendimo C(2020) 3013 final (Byla AT.40684 – Facebook Marketplace) 1 straipsnį, kiek juo reikalaujama vidinių dokumentų, nurodytų I.B priede,
               
            
                  —
               
               
                  alternatyviai: (i) iš dalies panaikinti ginčijamo Marketplace sprendimo 1 straipsnį, kiek juo neteisėtai reikalaujama nereikšmingų dokumentų; (ii) iš dalies panaikinti ginčijamo Marketplace sprendimo 1 straipsnį, kad nepriklausomiems, kvalifikaciją ES srityje turintiems teisininkams būtų leista atlikti į prašymo pateikti Marketplace dokumentus apimtį patenkančių dokumentų svarbumo peržiūrą, kad nebūtų pateikiami dokumentai, akivaizdžiai nereikšmingi tyrimui ir (ar) asmeniniai dokumentai, ir (arba) (iii) iš dalies panaikinti ginčijamo Marketplace sprendimo 1 straipsnį, kiek juo neteisėtai reikalaujama pateikti nereikšmingus asmeninio ar privataus pobūdžio dokumentus,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad reikalaujant pateikti dokumentus, kurių aiški dauguma yra visiškai nereikšmingi ir (ar) asmeniniai dokumentai, ginčijamu sprendimu pažeistas būtinumo principas, kuris atspindėtas Reglamento Nr. 1/2003 18 straipsnio 3 dalyje, ir (arba) pažeista Facebook teisė į gynybą ir (arba) piktnaudžiauta įgaliojimais. Todėl, taikydama Reglamento Nr. 1/2003 18 straipsnio 3 dalį, Komisija padarė teisės ir (arba) vertinimo klaidą.
               
            
                  2.
               
               
                  Antrasis ieškinio pagrindas grindžiamas tuo, kad reikalaujant pateikti tiek daug dokumentų (pavyzdžiui: darbuotojų korespondencija, susijusi su medicinos klausimais; korespondencija netekčių atvejais; dokumentai, susiję su asmeninėmis investicijomis į nekilnojamąjį turtą; darbo paraiškos; vidiniai vertinimai; dokumentai, kuriuose vertinama saugumo rizika pagrindinių Facebook darbuotojų šeimos nariams) ginčijamu sprendimu pažeista pagrindinė teisė į privatumą, proporcingumo principas ir pagrindinė teisė į gerą administravimą.
               
            
                  3.
               
               
                  Trečiasis ieškinio pagrindas grindžiamas tuo, kad ginčijamame Marketplace sprendime nepaaiškinta, kodėl jo paieškos terminai identifikuos tik tuos dokumentus, kurie būtini ir svarbūs Komisijos tyrimui, kodėl neleidžiama, kad svarbumo peržiūrą atliktų išorės, kvalifikaciją ES srityje turintys teisininkai, ir nepaaiškinta bei nenumatyta teisiškai privaloma duomenų erdvė asmeniniams ir (ar) visiškai nereikšmingiems dokumentams, todėl jo motyvai yra nepakankami, pažeidžiant Reglamento Nr. 1/2003 18 straipsnio 3 dalį ir SESV 296 straipsnį.